唔敢相信浪漫勇士攻日 東瀛馬迷：精英大師後最令人期待事情
2024年05月24日 17:08
東網電視
更多新聞短片
浪漫勇士
「浪漫勇士」與「遨遊氣泡」將出戰6月2日於日本東京競馬場舉行嘅1600米一級賽，香港馬迷當然非常振奮，但日本馬迷方面亦非常期待，而且在網上發表唔少意見。
有日本馬迷唔敢相信「浪漫勇士」實力咁強嘅星級賽駒會到日本參戰，更形容係自「精英大師」遠征日本之後，令人最期待嘅事情，並希望「浪漫勇士」跑完安田之後，會跑埋寶塚紀念賽。亦有日本馬迷表示1600米對於「浪漫勇士」來說路程嫌短，倒不如集中火力出戰寶塚紀念賽，與日本賽駒來一場亞洲頂上對決。
有東瀛馬迷表示今年安田紀念賽，主隊冇一匹實力強勁嘅賽駒，所以預期係「浪漫勇士」與「遨遊氣泡」單打獨鬥嘅賽事，主隊最有機會係「匯兩川」。
此外，自「牛精福星」及「精英大師」之後，未見過同時有咁多香港賽駒到日本出賽，實在令人期待。